Il-Gvern Malti se jikseb għajnuna teknika mill-Gvern Olandiż dwar l-immaniġġjar aħjar tal-kawżi fil-Qrati. Il-ftehim intlaħaq wara taħdidiet bejn is-Segretarju Parlamentari għall-Gustizzja Owen Bonnici u l-Ministru tal-ġustizzja Olandiż Fred Teeven. Dr. Bonnici qal li l-Gvern talab l-għajnuna tal-Olandiżi għax is-sistema ġudizzjarja f’dan il-pajjiż hi fost l-aqwa fl-Ewropa. Minkejja li s-sistemi ġudizzjarji tal-Olanda u Malta huma differenti, l-Avukat Bonnici qal li Malta tista’ tfassal proċeduri simili għal dawk fi qrati Olandiżi bbażati fuq ‘benchmarking’ u kategoriji diversi ta’ każijiet li jkollhom piż differenti. Is-Segretarju Parlamentari qal li s-sistema ġudizzjarja Maltija hija 15 -il sena lura minn dik Olandiża. Servizz: Sergio Mallia